Diari Oficial de la Generalitat Valenciana


Sumari del DOGV 5924, del 31-12-2008 (2008/15872)

ORDRE de 23 de desembre de 2008, de la Conselleria de Benestar Social, per la qual regula i convoca ajudes a persones amb ancians i ancianes dependents a càrrec seu per a l'exercici de l'any 2009, a l'empara del Decret 331/1995, de 3 de novembre, del Consell.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5924

Data del DOGV
:   31-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/15557


Data del document
:   23-12-2008

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública
    * assignació per cures
    * suport econòmic
    * ajuda social

ORDRE de 23 de desembre de 2008, de la Conselleria de Benestar Social, per la qual regula i convoca ajudes a persones amb ancians i ancianes dependents a càrrec seu per a l'exercici de l'any 2009, a l'empara del Decret 331/1995, de 3 de novembre, del Consell. [2008/15239]
El Decret 331/1995, de 3 de novembre, del Consell, pel qual s'establix l'ajuda econòmica per a l'atenció d'ancians i ancianes des de l'àmbit familiar, va establir l'ajuda econòmica per a l'atenció d'ancians i ancianes des de l'àmbit familiar.
Posteriorment va ser promulgada la Llei de la Generalitat 5/1997 de 25 de juny, per la qual es regula el sistema de servicis socials, la qual inclou, dins de les responsabilitats d'esta, la de donar resposta a diferents problemes socials per mitjà de l'aportació dels recursos financers, tècnics, humans i organitzatius necessaris.
En l'esmentada llei s'ha vist prevista, específicament, en l'article 38.f, esta ajuda, com a dirigida a l'àmbit familiar o a un nucli de convivència donat. Ajuda que es va incloure, posteriorment, dins del Pla de Qualitat Assistencial Gerontològica de la Generalitat, aprovat per Acord del Consell d'1 de setembre de 1998, i també aquelles destinades a recolzar l'acolliment d'ancians i ancianes en una unitat familiar acollidora quan no existisca vincle de parentiu entre ells i l'esmentada unitat familiar, entre altres, i que està desenvolupada quant a requisits, condicions i quanties en esta ordre.
Amb això, es fomenta l'estada de les persones ancianes dins d'una llar, i evitar el seu ingrés en un àmbit residencial, atés que, a través de l'ajuda prevista en esta ordre s'aconseguix l'objectiu d'afavorir la integració en la unitat familiar i la solidaritat amb les persones majors, per mitjà de l'atenció dels ancians o ancianes, en el si d'un ambient familiar, i evitar amb això els desarrelaments del seu nucli de convivència i pal·liar les situacions de soledat o marginació.
L'esmentada integració s'aconseguix, d'acord amb el que establix l'article 2 del Decret 331/1995, del Consell, per mitjà de l'ajuda econòmica a les persones que, tenint a càrrec seu les tasques pròpies de la llar, assumisquen l'atenció integral d'un ancià o anciana dependent a fi de remeiar una situació de necessitat que afecte la seua autonomia, recolzant el seu normal desenvolupament humà i afavorint la seua integració social, gràcies a les atencions diàries per part del beneficiari de l'ajuda.
Amb l'aplicació de la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència, i en concret, a l'àmbit de la Comunitat Valenciana, amb la publicació del Decret 171/2007, del 28 de setembre, del Consell, pel qual s'establix el procediment per a reconéixer el dret a les prestacions del sistema valencià per a les persones dependents, considerant la incompatibilitat entre les ajudes regulades en esta ordre i determinades prestacions sorgides de l'aplicació de les esmentades normes, en especial la prestació al cuidador, i tenint en compte el caràcter progressiu de l'aplicació d'estes, s'introduïxen clàusules d'exclusió de les ajudes convocades en esta ordre alhora que siguen efectives les prestacions econòmiques derivades de la Llei 39/2006. Així mateix, s'introduïx la possibilitat d'acreditar la situació de dependència per mitjà del dictamen emés pels òrgans regulats en l'esmentat Decret 171/2007, i s'introduïx la necessitat que els sol·licitants de les ajudes regulades en esta ordre hagen iniciat el procediment regulat en l'esmentat Decret 171/2007, tot això amb la finalitat de garantir l'efectivitat de les esmentades prestacions sense que l'aplicació d'estes causen cap perjudici als interessats.
En virtut d'això, i fent ús de les facultats que em conferix el Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social, i l'article 47.11 del text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991,
ORDENE
CAPÍTOL I
Ajudes per a l'atenció d'ancians
i ancianes des de l'àmbit familiar
Article 1. Àmbit i objecte
L'objecte d'estes ajudes és el d'atorgar suport econòmic per l'atenció d'ancians o ancianes dependents des de l'àmbit familiar l'any 2009, per a aconseguir la permanència d'estos en el seu nucli de convivència d'origen i evitar el seu internament residencial.
Article 2. Beneficiaris
Podran ser beneficiaris d'estes ajudes les persones que dedicant-se a l'atenció d'un ancià o anciana reunisquen els requisits establits en esta ordre.
Article 3. Requisits
1. De la persona sol·licitant
1.1. Residir a la Comunitat Valenciana i estar empadronada en algun municipi d'esta.
1.2. Tindre complits 45 anys o més, a 31 de desembre de l'any 2008.
1.3. No exercir cap treball remunerat per compte propi o alié, durant el període per al qual se sol·licita l'ajuda, i dedicar-se exclusivament a les tasques pròpies de la llar i a cura d'un ancià o anciana, en situació de dependència per a les activitats de vida diària, a fi de donar suport del seu normal desenvolupament humà i afavorir la seua integració social.
1.4. Conviure amb l'ancià o anciana o viure en domicili pròxim, considerant com a tal la mateixa població o distinta població que no diste més de 10 quilòmetres. En el primer supòsit, la persona anciana haurà d'integrar la unitat familiar del sol·licitant.
1.5. No haver percebut, durant l'exercici 2007, rendiments del treball personal ni d'activitats professionals, empresarials, agrícoles i ramaderes, excepte els següents:
(La pensió mínima de viudetat de la Seguretat Social per al seu tram d'edat.
(La pròpia ajuda per a l'atenció d'ancians i ancianes des de l'àmbit familiar.
1.6. No haver obtingut, durant l'exercici 2007, ingressos superiors a 3.875,00 euros per altres conceptes establits en l'article 4 d'esta ordre.
1.7. Que la renda per càpita de la unitat familiar a què pertany no supere, en l'exercici 2007, els límits següents:
- 5.933,70 euros en el cas d'unitat familiar integrada per diversos convivents, inclosa la persona anciana si conviu en el mateix domicili.
- 7.005,92 euros en el cas que la persona sol·licitant visca sola i al mateix temps siga preceptora de la pensió mínima de viudetat.
2. De la persona anciana
2.1. Tindre nacionalitat espanyola, residir a la Comunitat Valenciana i estar empadronada en algun municipi d'esta.
2.2. Tindre complits 75 anys o més, a 31 de desembre de l'any 2008.
2.3. Ser dependent, entenent com a tal que estiga en situació de necessitat que afecte la seua autonomia, justificativa de l'atenció per la persona sol·licitant, cosa que s'acreditarà per mitjà de qualsevol de les formes següents:
(Per l'obtenció d'una puntuació en l'informe mèdic (que figura en l'annex III) superior a 10 punts, d'acord amb el barem de l'annex I d'esta ordre.
(Per la presentació de la resolució dictada a l'empara del que establix el Decret 171/2007, de 28 de setembre, del Consell, pel qual s'establix el procediment per a reconéixer el dret a les prestacions del sistema valencià per a les persones dependents, en el qual es reconega el grau III o grau II, en qualsevol dels seus nivells.
2.4. Residir en el domicili familiar del sol·licitant, o bé residir en domicili pròxim a este, en les condicions establides en article 3.1.4 de la present ordre.

\* \* \* \* \*
2.5. En el cas de residir en domicili pròxim al sol·licitant
(No haver percebut, en l'exercici 2007, ingressos ordinaris superiors a 8.608,95 euros anuals, a la qual cosa podrà afegir-se fins a un màxim de 3.875,00 euros anuals per altres conceptes.
(Només podrà conviure amb altres persones que hagen arribat a l'edat de jubilació, entesa esta com a 65 anys complits a 31 de desembre de l'any 2008, i que cada una d'elles no haguera percebut, per a l'exercici que es justifica, ingressos superiors a 7.920,36 euros anuals.
2.6. Haver sol·licitat, abans de la finalització del termini de sol·licituds d'ajuda regulat en esta ordre, el reconeixement de la situació de dependència i del dret a les prestacions del sistema, d'acord amb el que establix el Decret 171/2007, de 28 de setembre, del Consell, circumstància que es constatarà per la mateixa Conselleria.
2.7. No estar percebent servicis o prestacions econòmiques derivades de la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència, que siguen incompatibles amb la percepció de les esmentades ajudes.
Article 4. Ingressos, unitat familiar i renda per càpita
A l'efecte del que establix esta ordre s'entendran per:
1. Ingressos.
1.1. Els procedents del rendiment del treball, que seran computats pels seus imports íntegres, i els procedents d'activitats professionals, empresarials, agrícoles i ramaderes, que es computaran pels seus rendiments nets.
1.2. Altres conceptes, detallats a continuació, que seran computats pels seus imports íntegres.
1.2.1. Els procedents de pensions compensatòries.
1.2.2. Els procedents del capital immobiliari. No seran computats els procedents en concepte d'habitatge habitual.
1.2.3. Els procedents del capital mobiliari.
1.2.4. Els guanys patrimonials, independentment del seu període de generació.
2. Unitat familiar.
La convivència en el mateix domicili del beneficiari de l'ajuda amb altres persones, unides amb aquell per matrimoni o relació anàloga a la conjugal i per llaços de parentiu, de consanguinitat o afinitat, fins al tercer grau.
3. Renda per càpita anual.
3.1. La quantitat que resulte de dividir els ingressos anuals de la unitat familiar pel nombre de persones que la componen. Per al càlcul d'esta s'inclouran els ingressos obtinguts pel beneficiari de l'ajuda i tots els membres que integren la unitat familiar. Els ingressos percebuts per la persona anciana es computaran, exclusivament, quan esta convisca amb la persona de l'ajuda.
Per al càlcul de la renda per càpita no s'inclourà la pròpia prestació corresponent a esta ajuda, percebuda pel sol·licitant en l'exercici que es justifica.
Article 5. Quantia de l'ajuda econòmica
L'import de les ajudes econòmiques serà de 212 euros al mes i 180 euros al mes, en funció de quin siga el nivell de renda de la unitat familiar de la persona sol·licitant, segons el quadre següent:
Article 6. Documentació
La documentació que haurà d'aportar-se per a la concessió d'esta ajuda, referida a tots els requisits assenyalats en l'article 3, serà la següent:
1. Sol·licitud realitzada en el model previst en esta ordre, en la qual hauran de figurar les dades de la persona sol·licitant, de la persona anciana objecte d'atenció i de tots els convivents amb el sol·licitant i amb la persona anciana, en el cas de conviure esta en distint domicili, i anirà degudament firmada per la persona sol·licitant (annex II).
2. Fotocòpia del DNI de totes aquelles persones que consten en la sol·licitud de l'ajuda i que tingueren 16 o més anys complits a 1 de gener de 2007.
3. Quant a la justificació dels ingressos de totes aquelles persones que consten en la sol·licitud de l'ajuda i que tinguen 16 o més anys complits a 1 de gener de 2007, serà necessària l'autorització d'accés a dades de caràcter personal, per mitjà de la firma en la corresponent sol·licitud, perquè la Direcció General de Persones amb Discapacitat i Dependència, sol·licite els certificats de pensions, i de renda, directament als distints organismes encarregats de la seua gestió, sense perjudici que puguen sol·licitar-se estos documents directament als interessats. A estos efectes s'adoptaran les mesures de gestió i organització que resulten necessàries per a assegurar la confidencialitat, seguretat i integritat de les dades, i també les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
4. Certificat o volant d'empadronament únic en el qual consten totes les persones que viuen en el domicili del sol·licitant, i en el cas que la persona anciana residisca en distint domicili que el sol·licitant, de totes les persones que viuen en este.
5. Declaració responsable de les persones sol·licitants que tingueren menys de 65 anys a 1 de gener de 2009, en què es comprometen al compliment del que establix l'apartat 3.1.3. d'esta ordre.
6. Fitxa de manteniment de tercers, en la qual figuren les dades del compte bancari de la persona sol·licitant com a titular o cotitular per a efectuar la domiciliació dels pagaments, si és el cas. Fitxa que es presentarà degudament emplenada i segellada per l'entitat bancària (annex IV). Queden exceptuats de l'obligació de presentar l'esmentada fitxa aquells beneficiaris de l'exercici anterior que manifesten la voluntat que el pagament es realitze en el mateix número de compte de l'esmentat exercici.
7. Acceptació per part de la persona anciana, o pel seu tutor o curador en cas d'incapacitat declarada per sentència, de l'atenció rebuda per la persona sol·licitant. L'esmentada acceptació es considerarà realitzada per mitjà de la firma, bé de la persona anciana, bé del seu tutor o curador, en la mateixa sol·licitud.
8. Informe mèdic, segons el model que s'adjunta a la sol·licitud, que emplenarà el metge de capçalera del centre mèdic corresponent a la localitat de residència de la persona anciana, degudament signat i segellat (annex III), o bé resolució de reconeixement de situació de dependència emesa per l'òrgan competent de la Conselleria de Benestar Social, d'acord amb el que establix l'apartat 3.2.3 d'esta ordre.
Article 7. Obligacions dels sol·licitants
Els sol·licitants d'esta ajuda estaran obligats a comunicar, en el termini màxim d'un mes des de la data en què es produïsca, qualsevol variació de la seua situació de residència, i també qualsevol altra circumstància que poguera tindre incidència en la concessió o conservació de l'ajuda.
Quan de l'incompliment d'esta obligació es derive una percepció no conforme amb la normativa reguladora d'estes ajudes, la persona interessada haurà de reintegrar les quantitats indegudament percebudes, des del primer dia del mes següent a aquell en què haguera variat la situació, siga quin siga el moment en què es detecte l'esmentada variació, a més del corresponent interés de demora.
CAPÍTOL II
Procediment
Secció primera
Lloc i termini de presentació
Article 8. Lloc de presentació
Les sol·licituds d'ajuda es presentaran junt amb la documentació requerida en la direcció territorial de Benestar Social de la província on residisca el sol·licitant, sense perjudici de poder presentar-la als altres llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener.
Article 9. Terminis de presentació
El termini per a presentar estes ajudes serà d'un mes a comptar des de l'endemà de la publicació d'esta ordre en el Diari Oficial de la Comunitat Valenciana.
Secció segona
Tramitació, resolució i recursos
Article 10. Tramitació
Per a la tramitació d'estes ajudes se seguirà el procediment següent:
1. Rebudes les sol·licituds per la direcció territorial de la Conselleria de Benestar Social competent per raó del lloc de residència del sol·licitant, esta les verificarà i podrà realitzar d'ofici les actuacions que considere necessàries per a la determinació, el coneixement i la comprovació de les dades en virtut de les quals s'ha de pronunciar la resolució, procedint-se a l'estudi de les esmentades sol·licituds i de la documentació que haja d'acompanyar-les.
Quan la sol·licitud no reunisca els requisits assenyalats en l'article 70 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta ordre resulte exigible, es requerirà a l'interessat, d'acord amb el que preveu l'article 71.1. de l'esmentada llei, perquè en el termini de deu dies esmene la falta o acompanye els documents preceptius, amb la indicació que, si així no ho fa, se'l tindrà per desistit en la seua petició, i s'arxivarà la seua sol·licitud amb els efectes previstos en l'article 42 de l'anteriorment esmentada llei.
En fase de la tramitació de l'expedient, a la vista de la documentació existent i de les obligacions que s'adquirisquen per la concessió de l'ajuda, es podrà demanar informes dels organismes i entitats que s'estime oportú i efectuar les comprovacions necessàries sobre l'exactitud de tot això.
Article 11. Criteri que s'establix per a la concessió de les ajudes
11.1. El procediment de concessió d'estes ajudes es tramitarà en règim de concurrència competitiva, dins dels crèdits assignats a cada Direcció Territorial per la Direcció General de Persones amb Discapacitat i Dependència, i atenent al criteri de la renda per càpita de la unitat familiar del sol·licitant, ordenada de menor a major.
11.2. En cada Direcció Territorial de Benestar Social es crea una comissió tècnica instructora, els components de la qual seran designats pel director territorial i que comprendran:
(un cap o una cap de servici
(un cap o una cap de secció
(un tècnic o una tècnica
L'esmentada comissió tindrà com a missió l'avaluació de les sol·licituds, d'acord amb els criteris establits en esta convocatòria i formularà la proposta ordenada segons els criteris establits en el punt anterior a la comissió de valoració de la Direcció General de Persones amb Discapacitat i Dependència.
11.3. En la Direcció General de Persones amb Discapacitat i Dependència es crea la Comissió de Valoració composta per:
(El cap d'àrea d'Atenció a la Dependència
(Dos caps dels servicis amb competència en la matèria.
(Dos tècnics designats pel director general de Persones amb Discapacitat i Dependència.
L'esmentada comissió analitzarà les propostes formulades per cada direcció territorial i proposarà a l'òrgan competent per a la concessió de les ajudes, la relació prioritzada de beneficiaris de les ajudes que es regulen i convoquen en esta ordre, amb el límit del crèdit existent.
En el cas de renúncia o pèrdua del dret a la subvenció d'algun dels beneficiaris, els romanents de crèdit generats seran destinats a la concessió de noves ajudes entre els sol·licitants que hagen obtingut major puntuació segons l'ordre de prelació establida per la Comissió, a l'efecte de la qual, es dictarà nova resolució.
Així mateix, si es desestimen sol·licituds per falta de consignació pressupostària i després de la finalització del termini de resolució s'incrementen els crèdits destinats a finançar les esmentades ajudes, estes sol·licituds exclusivament podran valorar-se, resoldre's i notificar-se en el termini de dos mesos comptats a partir de la data de publicació en el Diari Oficial de la Comunitat Valenciana de la resolució del conseller de Benestar Social que done publicitat a este increment.
Article 12. Resolució
1. Es delega la facultat de resolució de les sol·licituds d'ajudes regulades en esta ordre en el director general de Persones amb Discapacitat i Dependència, d'acord amb la Resolució de 30 de gener de 2001, del conseller de Benestar Social, sobre delegació de l'exercici de competències en determinats òrgans de la Conselleria, modificada per Resolució de 16 de febrer de 2001 i per Resolució de 14 de maig de 2002 (DOGV número 3936, de 9 de febrer de 2001; DOGV número 3944, de 21 de febrer de 2001, i DOGV número 4252, de 20 de maig de 2002, respectivament).
2. El termini màxim per a resoldre i notificar les resolucions sobre les sol·licituds d'ajudes previstes en esta ordre, serà de sis mesos comptats des de la data en què es facen públics, mitjançant resolució del conseller de Benestar Social, els crèdits que financen estes ajudes, i també la seua quantia.
Transcorregut el termini abans mencionat sense que s'haja notificat resolució expressa, els interessats, en aplicació del que disposa l'article 55 de la Llei 9/2001, de 27 de desembre, de la Generalitat Valenciana, de Mesures Fiscals, de Gestió Administrativa i Financera i d'Organització de la Generalitat Valenciana, podran entendre desestimades les seues sol·licituds per silenci administratiu. Tot això, sense perjudici que subsistisca l'obligació legal de l'administració de resoldre expressament la petició formulada.
3. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
4. A l'efecte de complir al que establix l'article 18.c de la Llei 38/2003, de 17 de novembre, General de Subvencions, les corresponents resolucions de concessió d'ajudes s'exposaran en les respectives direccions territorials de la Conselleria de Benestar Social.
Article 13. Causes de denegació
Seran causes de denegació de les ajudes:
1. No complir algun dels requisits especificats en l'article 3 d'esta convocatòria per a poder accedir a les ajudes.
2. Figurar qualsevol de les persones que consten en la sol·licitud com a sol·licitant, persona anciana o convivent en una altra sol·licitud d'ajuda. En tots els casos s'entendrà com a vàlida, únicament, la primera sol·licitud.
3. Haver esgotat el crèdit pressupostari destinat a estes ajudes.
En el cas de produir-se una variació en les circumstàncies que puguen afectar la concessió de l'ajuda, abans que existisca resolució expressa, no serà necessari presentar una nova sol·licitud, sinó que estes podran entendre's com a modificació de la primera, respecte a la qual podrà realitzar-se un nou estudi després de ser sol·licitada la valoració de l'esmentada circumstància i aportada pel sol·licitant la documentació adequada.
Article 14. Recursos
Contra les resolucions del director general de Persones amb Discapacitat i Dependència, que actuarà per delegació del conseller de Benestar Social, que posen fi a la via administrativa, podrà interposar-se recurs contenciós administratiu en el termini de dos mesos a comptar des de la seua notificació, davant la sala corresponent del Tribunal Superior de Justícia de la Comunitat Valenciana o, potestativament, recurs de reposició davant la Conselleria de Benestar Social en el termini d'un mes, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb les condicions establides en la llei reguladora de l'esmentada jurisdicció.
CAPÍTOL III
Del pagament i de la justificació de les subvencions
Article 15. Pagament de les ajudes
Una vegada resoltes les ajudes, el pagament d'estes s'efectuarà de la manera següent:
1. En cas de concessió de l'ajuda, la seua meritació tindrà caràcter mensual, mentre es mantinguen, el primer dia del mes corresponent, els requisits exigits, i es procedirà a l'abonament a través del compte bancari assenyalada per la persona sol·licitant.
2. El pagament s'efectuarà amb efectes del dia 1 gener de l'any 2009.
Els successius pagaments mensuals s'efectuaran a mes vençut amb efectes del dia 1 del mes en què naix l'obligació de pagament.
Article 16. Extinció, subrogació, desistiment sense efectes, minoració de les ajudes i revisió d'estes
1. La percepció de l'ajuda econòmica quedarà condicionada al manteniment de les causes que van donar lloc al seu reconeixement, per la qual cosa es considerarà extingides i deixaran de percebre's en els casos següents:
1.1. Defunció del titular de l'ajuda o de la persona anciana. No obstant això, no es consideraran motiu d'extinció de l'ajuda els supòsits següents:
1.1.1. En cas de defunció del sol·licitant podrà subrogar-se en l'ajuda un altre membre de la unitat familiar, amb la sol·licitud prèvia d'este, sempre que es donen les circumstàncies següents:
2.3.9.9. Que el nou sol·licitant estiguera inclòs en la primera sol·licitud de l'ajuda.
4.5.9.9. Que el nou sol·licitant complisca els requisits de l'ajuda.
4.8.9.8. Que haja existit resolució respecte a la primera sol·licitud, i esta haja sigut estimatòria.
1.1.2. De la mateixa manera, en cas de defunció de la persona anciana cuidada, podrà efectuar-se, pel mateix sol·licitant, sol·licitud per a l'atenció d'una altra persona anciana, sempre que es donen les circumstàncies següents:
6.3.1.9. Que la nova persona anciana estiguera inclosa en la sol·licitud inicial.
6.1.2.1. Que la nova persona anciana complisca la resta de requisits de l'ajuda.
7.2.8.9. Que haja existit resolució respecte a la primera sol·licitud, i esta haja sigut estimatòria.
3.0.3.4. Que l'ancià o anciana siga dependent, entenent com a tal que estiga en situació de necessitat que afecte la seua autonomia, justificativa de l'atenció per la persona sol·licitant, cosa que s'acreditarà d'acord amb el que establix l'article 6.8 d'esta ordre.
1.1.3. Ambdós supòsits es consideraran com a continuació de la primera sol·licitud. No obstant això, serà necessari aportar conformitat de la nova persona anciana o persona sol·licitant, segons model que serà facilitat per les corresponents direccions territorials, i informe mèdic justificatiu de la necessitat de dependència, i es modificarà la quantia de l'ajuda a percebre en funció de la nova renda per càpita de la unitat familiar, sense que existisca cap mes d'interrupció d'esta amb motiu de la defunció. A este efecte, el termini de sol·licitud respecte al manteniment de l'ajuda concedida es mantindrà fins al mes posterior a la data en què s'haja notificat la causa de subrogació prevista en els apartats 1.1.1 i 1.1.2 del present article, considerant-se extingida l'ajuda amb l'obligació de reintegrar les quantitats indegudament percebudes davant la falta de l'esmentada notificació.
1.2. Variació de les circumstàncies relacionades amb l'atenció a la persona anciana i en especial la disconformitat manifesta d'esta respecte a l'atenció rebuda.
1.3. Incompliment dels requisits i obligacions per part dels beneficiaris.
1.4. El reconeixement efectiu de prestacions o servicis derivats de l'aplicació de la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència, incompatibles amb la percepció de les esmentades ajudes.
2. Es podrà dictar una resolució de desistiment sense efectes o minoració i, en tot cas, de reintegrament de les quantitats rebudes, d'acord amb el que establix els articles 37 i següents de la Llei 38/2003, de 17 de novembre, General de Subvencions.
El procediment s'iniciarà d'ofici com a conseqüència de la iniciativa pròpia de l'òrgan competent, d'una ordre superior, de la petició raonada d'altres òrgans, o de la formulació d'una denúncia.
El termini màxim per a resoldre i notificar la resolució procedent serà de sis mesos a comptar del moment en què va ser incoat l'expedient de revocació o minoració.
3. Quant al procediment de revisió, les quantitats que hagen de reintegrar-se tindran la consideració d'ingrés de dret públic als efectes del procediment aplicable a la seua cobrança.
4. Quant a la resolució, segons el procediment establit en este article, correspon al director general de Persones amb Discapacitat i Dependència, per delegació del conseller de Benestar Social, prèvies propostes de resolució individuals formulades per les direccions territorials de Benestar Social.
5. En els casos de nul·litat, anul·labilitat i rectificació d'errors dels actes administratius que van servir de base a la concessió d'estes ajudes caldrà ajustar-se al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
DISPOSICIONS ADDICIONALS
Primera
L'eficàcia d'esta convocatòria queda condicionada a l'existència en els pressupostos de l'exercici econòmic de l'any 2009 de crèdit adequat i suficient per a atendre les ajudes previstes en esta.
La Conselleria de Benestar Social, una vegada esgotats els fons, farà pública l'esmentada circumstància, a l'efecte del seu desconvocatòria.
Segona
La Conselleria de Benestar Social publicarà mitjançant una resolució les dotacions pressupostàries màximes per a les ajudes convocades, una vegada aprovada i publicada la Llei de Pressupostos de la Generalitat per a l'any 2009.
Tercera
En tot el que no es regule en esta ordre caldrà ajustar-se al que disposa la Llei 38/2003, de 17 de novembre, General de Subvencions, i al text refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991
Quarta
En tots els casos, la declaració de l'impost sobre la renda de les persones físiques corresponent a l'exercici de 2007 serà aquella que va haver de ser presentada davant l'administració tributària l'any 2008.
Cinquena
A l'efecte del que establix l'article 3.2.7 i 16.1.4 d'esta ordre, es consideren incompatibles els servicis o prestacions derivats de la Llei 39/2006, de 14 de desembre següents:
(Servicis d'ajuda a domicili.
(Servici de centre de dia.
(Servici d'atenció residencial.
(Prestació econòmica per a cures en l'entorn familiar.
(Prestació econòmica d'assistència personal.
(Prestació econòmica vinculada, en els supòsits previstos en la Llei 39/2006, de 14 de desembre.
Sisena
Les prestacions concedides per mitjà d'esta ordre no necessiten de la seua notificació a la Comissió Europea, per no reunir tots els requisits de l'apartat 1 de l'article 87 del Tractat de la Comissió Europea, en ser els destinataris finals de la concessió persones físiques.
DISPOSICIONS FINALS
Única
Esta ordre entrarà en vigor l'endemà de la seua publicació en el Diari Oficial de la Comunitat Valenciana. No obstant això, no es dictarà cap resolució sobre les sol·licituds d'ajuda, a l'empara d'esta, fins que no es publique en el Diari Oficial de la Comunitat Valenciana, la resolució del conseller de Benestar Social per la qual es dóna publicitat a les línies pressupostàries que sufragaran estes ajudes, i també els seus imports, en l'exercici 2009.
Contra esta ordre podrà interposar-se recurs contenciós administratiu en el termini de dos mesos a comptar des de l'endemà de la seua publicació davant la sala corresponent del Tribunal Superior de Justícia de la Comunitat Valenciana o, potestativament, recurs de reposició davant la Conselleria de Benestar Social en el termini d'un mes a partir de l'endemà de la seua publicació en el Diari Oficial de la Comunitat Valenciana, de conformitat amb el que preveuen els articles 116 i 117 de la Llei de Règim Jurídic de les Administracions Públiques i del Procediment Administratiu Comú i amb les condicions establides en la llei reguladora de l'esmentada jurisdicció.
València, 23 de desembre de 2008
El conseller de Benestar Social i vicepresident tercer del Consell,
JUAN GABRIEL COTINO FERRER